زێندایا

زێندایا ماریی ستۆرمەر کۆڵمان (؛ لەدایکبووی ١ی ئەیلوولی ١٩٩٦) خانمەئەکتەر و گۆرانیبێژی ئەمریکییە. سەرەتا بە کاری مۆدێلی منداڵ و سەماکەری پاڵپشت دەستیپێکردووە، دواتر بەھۆی ڕۆڵی ڕۆکی بلوو لە سیتکەمی کەناڵی دیزنی بەناوی شەیک ئت ئەپ (٢٠١٠–٢٠١٣) ناوبانگی دەرکرد.

لە ٢٠١٣دا، زێندایا بەشداربووی وەرزی شانزەھەمی زنجیرەی پێشبڕکێی سەما لەگەڵ ئەستێرەکان . لە ٢٠١٥ەوە تا ٢٠١٦، بەرھەمھێنەر ڕۆڵگێڕی کەی. سی. کووپەر بووە لە سیتکەمی کەی. سی. ئەندەرکەڤەر، و لە ٢٠١٩دا، دەستیکرد بە نواندنی ڕۆڵی سەرەکی لە زنجیرە درامای یوفۆریای کەناڵی ئێچ بی ئۆ، کە بەھۆیەوە ستایشێکی باشی لەلایەن ڕەخنەگرانەوە لێکرا و پاڵێورا بۆ خەڵاتی ھەڵبژاردەی ڕەخنەگران. نواندنەکانی لە فیلمدا بریتین لە چەند دانەیەکی پاڵپشت لە فیلنی موزیکاڵ و درامای گەورەترین ئاھەنگێڕ  (٢٠١٧) و فیلمە سوپەرھیرۆکانی سپایدەرمان: گەڕانەوە بۆ نیشتمان (٢٠١٧) و سپایدەرمان: دوور لە نیشتمان (٢٠١٩).

زێندایا بە تۆمارکردنی گۆرانی و بڵاوکردنەوەیان لەلایەن خۆیەوە دەستی بە پیشەی مۆسیقا کردووە و دواتریش بڵاوکردنەوەی تاکەگۆرانییەکانی Swag It Out و Watch Me لە ٢٠١١، کە لەگەڵ بێڵا تۆرن وتوویەتی. لە ٢٠١٢دا، گرێبەستی لەگەڵ ھاڵیوود ڕیکۆردس کردووە و دواتر یەکەم تاکەگۆرانی بە ناوی Replay بڵاوکردووەتەوە، کە گەیشتووەتە پلەی ٤٠ەم لە لیستی بیلبۆرد ھۆت ١٠٠ لە ئەمریکا. لە ٢٠١٣، ئەلبومەکەی کە بە ناوی خۆیەوە بوو بە پلەی ٥١ەم دەرچوو لیستی بیلبۆرد ٢٠٠. گۆرانیی Rewrite the Starsی ساوندتراکی گەورەترین ئاھەنگێڕ  وەک تاکەگۆرانییەک لە ساڵی ٢٠١٨ بڵاوکرایەوە. تاکەگۆرانییەکە گەیشتە تۆپ ٢٠ی بەریتانیا و لیستە نێودەوڵەتییەکانی ئوسترالیا و پلەی پلاتینۆمی پێدرا لە ئەمریکا و بەریتانیا و دەبڵ پلاتینۆم لە ئوسترالیا.

 ژیانی سەرەتایی 
زێندایا لە ١ی ئەیلوولی ١٩٩٦ لە ئەوکلاند، کالیفۆرنیا لەدایکبوون، تاکە منداڵی کلەیر ماری (ستۆرمەر) و کازێمبێ ئاجامو (لەدایکبوو بە ناوی ساموێڵ دەیڤد کۆڵمان)ە. ناوبراو پێنج زڕ خوشکی گەورەتری ھەیە کە ھی باوکیین. باوکی ئەفریقی-ئەمریکییە، و ڕەگی ئارکانساسیشی تێدایە، لەکاتێکدا دایکی لە ئەڵمانی و سکۆتلەندییە. زێندایا، کە ناوەکە لە ناوی تێندایی زمانی شۆنایییەوە ھاتووە، بە مانای «سوپاسکردن» دێت، وەک شانۆڤانێک لە شانۆیی شکسپیری کالیفۆرنیا لە ئۆریندا، کالیفۆرنیا گەورەبووە. ئەو ھەروەھا لە پڕۆگرانی مۆسیقیی شانۆکەدا مەشقیکردووە. ناوبراو لە چەندان بەرھەمھێنانی شانۆییدا دەرکەوتووە لەکاتی وانس وتنەوە لە قوتابخانەی ئەوکلاندی ھونەر، وەک ڕۆڵی لیتڵ تی مون لە جارێک لەسەر ئەم دوورگەیە  و لە پلەیھاوسی بێرکلی و نواندنی بۆ ڕۆڵی نێر کردووە بە ڕۆڵی جۆوی لە کارۆلاین، یان گۆڕین  لە TheaterWorksی پالۆ ئالتۆ.

لە تەمەنی ھەشت ساڵیدا، زێندایا چووە گروپێکی سەماکردنەوە بەناوی Future Shock Oakland کە لە بواری ھیپ ھۆپ و سەمای ھولا بوو، زێندایا بۆ ماوەی سێ ساڵ ئەندام بووە.name Cover Girl Interview July 8, 2011  

ناوبراو لە پڕۆگرامی مۆسیقیی CalShakes و مۆسیقیی شانۆیی ئەمریکی خوێندوویەتی. ئەو شانۆییانەی کە تێیدا ناوی ھێنراوە بریتین لە ڕیچاری سێھەم، دوانزەھەم شەو، بەو شێوەیەی حەزت لێیەی ویلیام شێکسپیر.

 سەرچاوەکان 

 بەستەرە دەرەکییەکان 




پۆل:لەدایکبووانی ١٩٩٦
پۆل:زیندووان
پۆل:خانمەکتەرە ئەمریکییەکانی سەدەی ٢١ەم
پۆل:گۆرانیبێژانی ژنی پۆپی ئەمریکی
پۆل:گۆرانیبێژانی پۆپی ئەمریکی
پۆل:ئەمریکییەکانی بە ڕەگەز ئاڵمانی
پۆل:ئەمریکییەکانی بە ڕەگەز سکۆتلاندی
پۆل:خانمەکتەرانی لۆس ئەنجلەس
پۆل:خانمەکتەرەکانی فیلمی ئەمریکی
پۆل:خانمەکتەرە دەنگییە ئەمەریکییەکان لە یاریە ڤیدیۆییەکان
پۆل:خانمەکتەرانی دەنگی ئەمریکی
پۆل:بەشداریکەران لە زنجیرەی تەلەڤیزیۆنی ڕاستی ئەمریکی
پۆل:خانمەکتەرە مناڵە ئەمریکییەکان
پۆل:خانمەکتەرانی تەلەڤیزیۆنی ئەمریکی
پۆل:براوەکانی خەڵاتی شۆرتی
پۆل:مۆسیقاژەنە پۆپە مناڵەکان
پۆل:گۆرانیبێژانی خەڵکی لۆس ئانجلەس
پۆل:خانمەکتەرە دەنگییە ئەمریکییەکان لە کایە ڤیدیۆییەکان
پۆل:خانمەکتەرە دەنگییەکانی ئەمریکا
پۆل:ژنە گۆرانیبێژە ئەمریکییەکانی سەدەی ٢١ەم
پۆل:فێمینیستە ئەمریکییەکان